# Anne Rice

### Wikipedia

Anne Rice

Anne Rice (s. Howard Allen O'Brien, 4. lokakuuta 1941) on yhdysvaltalainen kauhu- ja fantasiakirjailija, joka käsittelee teoksissaan pääasiassa perinteisiä kauhuolentoja kuten vampyyreita, muumioita ja noitia. Hänen teoksensa ovat vaikuttaneet goottialakulttuuriin merkittävästi, ja Rice on myös julkaissut useita teoksia jotka käsittelevät sadomasokistisia teemoja.

Rice syntyi irlantilaiskatolisen perheen toisena tyttärenä. Hän oli naimisissa edesmenneen runoilija Stan Ricen kanssa ja on homokirjailija Christopher Ricen äiti. Hänen tyttärensä Michelle syntyi syyskuussa 1966, mutta kuoli leukemiaan elokuussa 1972.

Rice syntyi ja on viettänyt suurimman osan elämästään New Orleansissa, jota hän on myös käyttänyt taustana useimmille tarinoilleen. Hänet tunnetaan taiteen ja kulttuurien tuntijana, ja Rice onkin perheineen matkustellut usein tutustumaan taiteeseen, jota hän on myöhemmin käyttänyt tarinoissaan.

Rice on myös julkaissut teoksia nimimerkeillä Anne Rampling ja A. N Roquelaure, joista jälkimmäistä hän käytti pääasiassa julkaisemaan enemmän aikuisille suunnattua materiaalia. Hänen proosaansa kuvataan usein sanoilla täyteläinen ja kuvaileva, ja hänen hahmonsa ovat usein seksuaalisesti vapaita. Hänen tarinoissaan on myös usein homoeroottisia sävyjä. Rice käsittelee teoksissaan myös filosofisia ja historiallisia teemoja, jotka hän punoo tarinoidensa paksuun juonistoon, antaen niille ainakin älyllisesti jos ei niinkään kirjallisesti korkeatasoista sisältöä.

Kriittinen analyysi Ricen teoksista löytyy S. T. Joshin teoksesta The Modern Weird Tale (2001).

Rice kuvasi itseään aiemmin ateistiksi, mutta vuonna 1998 hän ilmoitti palanneensa katoliseen uskoon, jota oli harjoittanut viimeksi 18-vuotiaana. Lokakuun 2005 Newsweekin haastattelussa hän vahvisti uskonsa ja sanoi että kirjoittaisi vain Herralle. Vuonna 2005 hän julkaisi teoksen Christ the Lord: Out of Egypt, joka on ensimmäinen osa Jeesuksen elämästä kertovasta trilogiasta. Christianity Todayn haastattelussa hän vahvisti ettei kirjoita enää yhtään vampyyrikirjaa.

## [muokkaa] Vampyyrikronikat (The Vampire Chronicles)

Rice kirjoitti ensimmäisen romaaninsa, Veren vangit (Interview with the Vampire), vuonna 1973 ja julkaisi sen vuonna 1976.

## [muokkaa] Teokset

Vampyyrikronikat

- Veren vangit - Interview with the Vampire (1976)
- Vampyyri Lestat - The Vampire Lestat (1985)
- Kadotettujen kuningatar - The Queen of the Damned (1988)
- The Tale of the Body Thief (1992)
- Memnoch The Devil (1995)
- The Vampire Armand (1998)
- Merrick (2000)
- Blood and Gold (2001)
- Blackwood Farm (2002)
- Blood Canticle (2003)

New Tales of the Vampires: (Vampyyritarinoita, jotka eivät sinänsä liity Kronikoiden jatkumoon, mutta sijoittuvat samaan fiktiiviseen maailmaan)

- Pandora (1998)
- Vittorio the Vampire (1999)

Lives of The Mayfair Witches:

- The Witching Hour (1990)
- Lasher (1993)
- Taltos (1994)

Itsenäisiä romaaneja

- The Feast of All Saints (1979)
- Cry to Heaven (1982)
- The Mummy (1989)
- Servant of the Bones (1996)
- Violin (1997)
- Christ the Lord: Out of Egypt (tulossa marraskuussa 2005)

Novelleja

- October 4th, 1948
- Nicholas and Jean
- The Master of Rampling Gate (Vampyyritarina)

Teoksia julkaistu nimimerkillä Anne Rampling:

- Exit to Eden (1985)
- Belinda (1986)

Eroottista kirjallisuutta julkaistu nimimerkillä A. N. Roquelaure:

- The Claiming of Sleeping Beauty (1983)
- Beauty's Punishment (1984)
- Beauty's Release (1985)

## [muokkaa] Kirjallisuutta

- Halme, Jukka & Juri Nummelin (toim.) (2005): Ulkomaisia kauhukirjailijoita. Helsinki: BTJ Kirjastopalvelu. ISBN 951-692-595-2.

## [muokkaa] Aiheesta muualla

- Anne Ricen virallinen sivusto

- Interview with a Penitent Ricen haastattelu Christianity Todayssa

Haettu osoitteesta http://fi.wikipedia.org../../../a/n/n/Anne_Rice_42b9.html

Luokat: Yhdysvaltalaiset fantasiakirjailijat | Yhdysvaltalaiset kauhukirjailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Català
- Česky
- Dansk
- Deutsch
- English
- Español
- Esperanto
- Français
- Íslenska
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Simple English
- Svenska
- Türkçe